{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću o Nacrtu pravilnika o programu javnih potreba u sportu na državnoj razini"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Maja Krčelić Petrović","PRAVILNIK O PROGRAMU JAVNIH POTREBA U SPORTU NA DRŽAVNOJ RAZINI","Radim u gimnaziji u Zagrebu i profesor sam TZK. I ranije  a posebno unazad 10 godina mnogi mladi sportaši odustaju od treninga i natjecanja , izlaze iz vrhunskog sporta jer ne mogu uskladiti sportske i školske obveze. Za upis na fakultet gledaju  se osim rezultata na Maturi i ocjene koje kod mladih perspektivnih sportaša nerijetko nisu u najvišim prosjecima. Pored toga u mnogim školama nije uređen status mladih vrhunskih sportaša na odgovarajući način pa pozdravljam pravilnik o programu javnih potreba u sportu na nacionalnoj razini.\n Pravilnik se treba odnositi i na  učenike i studente sportaše u sustavu sporta a i na parasportaše.\nPotrebno je da učeniku sportašu škola omogući minimalne standarde dualne karijere: odgovaranje po dogovoru, veći fond izostajanja s nastave ( što smo mi u našoj školi omogućili - no zna da nije tako u svim školama ).\nNa početku nastavne godine u mojoj školi , temeljem zamolbe učenika sportaša , dostavljene dokumentacije od sportskog kluba i/ili sportskog nacionalonog saveza utvrđuje se koje od navedenih minimalnih standarda dualne karijere škola može osigurati za učenika sportaša i o tome se donosi odluka na NV te o istoj budu obaviješteni roditelji i učenik sportaš.\nŠkola bi  mogla  svojim aktom propisati minimalne standarde dualne karijere u sportu i sustav podrške za učenike sportaše ako se na nacionalnoj razini donese pravilnik. Ovako sve ostaje na dobroj volji pojedinih nastavnika i škola koje se trude naći način kako učenicima sportašima olakšati da usklade sportske i obrazovne obveze.\nMnogi naši učenici su zahvaljujući ovakvom pristupu  škole uspjeli nastaviti sportske karijere, ostvariti prava na stipendije , upisati željene fakultete. I danas imamo u školi nekoliko učenika koji prema kategorizaciji HOO-a imaju treću kategoriju u čemu vidimo i naš doprinos.\nZato je izuzetno važno podržati ovaj pravilnik uz zamolbu  da se propiše i jedna i druga mogućnost, odnosno da se  odnosi  uz pojam visoko učilište na cijeli obrazovni sustav  \"sporta, parasporta i sporta gluhih koji bi temeljem toga ostvarili pravo na odgovaranje po dogovoru  i mogućnost dual karijere . \"\nMaja Krčelić, prof.izvrsni savjetnik ( XI. gimnazija Zagreb)","Primljeno na znanje","Primjedba se ne odnosi na predmet ovoga Pravilnika s obzirom da se njime uređuju programi javnih potreba u sportu koje provode krovna sportska udruženja, sufinanciranje međunarodnih sportskih natjecanja, izgradnju, obnovu, održavanje, opremanje i rekonstrukciju sportskih građevina i programe javnih potreba u sportu koje provode lokalne i područne (regionalne) samouprave putem županijskih sportskih zajednica. \n\nNačin pohađanja i završetka školovanja uređeni su Pravilnikom o načinu pohađanja i završetka obrazovanja sportaša  propisuje se način pohađanja i završetka osnovnog te srednjoškolskog obrazovanja sportaša, parasportaša i gluhih sportaša."]